**ИНФОРМАЦИЯ ЗА НАКАЗАТЕЛНИ ДЕЛА НАСРОЧЕНИ ЗА РАЗГЛЕЖДАНЕ**

**ПРЕЗ МЕСЕЦ ЯНУАРИ**

**15 януари 2025 г.**

**Наказателно дело от общ характер № 320/2024 година – 09:30 часа**

Делото е образувано по обвинителен акт на Окръжна прокуратура – Видин против **П. П. Б.**

Повдигнатото на подсъдимия **П. П. Б.**обвинение е, че:

На 10.06.2023 г. около 00.10 часа на път 1-1 /Е—79/ в посока от гр. В. към гр. Д., при управление на моторно превозно средство - товарен автомобил – влекач, собственост на фирма ““ ЕАД , нарушил чл.21, ал.1 от ЗДВП, движейки се с 94 км/ч. при разрешена максимална скорост за категория “С+Е“ извън населено място - 70 км/ч., вследствие на което след излизане от десен завой полуремаркето е навлязло в насрещната пътна лента и блъснало челно насрещно движещия се товарен автомобил – влекач, собственост на ““ ЕООД, управляван от М. К. Р., с което по непредпазливост причинил смъртта на М. К. Р. - **престъпление по чл.343, ал.1, б. “в“ във вр. с чл.342, ал.1 от НК, във вр. с чл.21, ал. 1 от ЗДВП за кат. “С+Е“ извън населено място.**

**17 януари 2025 г.**

**Наказателно дело от общ характер № 220/2024 година – 14:00 часа**

Делото е образувано по обвинителен акт на Окръжна прокуратура – Видин против **К. С. П и П. С. Б.**

Повдигнатите на **К. С. П** обвинения са, че:

1. За времето от 30.06.2022 г. до 13.12.2023 г. на територията на гр. Видин се сговорил с П.С. Б. да вършат престъпления по чл. 327, ал. 1 от НК, за които е предвидено наказание лишаване от свобода повече от три години и чрез които се цели да се набави имотна облага - **престъпление по чл. 321, ал. 6 от НК;**

2. За времето от 30.06.2022 г. до 13.12.2023 г. в гр. Видин, като извършител в съучастие с П. С. Б., устройвал хазартни игри съгласно чл. 2, ал. 1 от Закона за хазарта - /хазарт е всяка игра на случайността, в която има залог и може да се получи печалба или да се загуби залогът/, не по установения от закона ред съгласно чл. 3, ал. 1 от Закона за хазарта /Всяка хазартна игра и дейност по този закон на територията на Република България може да се организира само с лиценз, издаден от изпълнителния директор на Националната агенция за приходите или оправомощен от него заместник изпълнителен директор/, със залагания при игра на карти, в която всички участници встъпват с депозит /залог/ с предварително договорено условие, победителят от играта да получи депозитите/залозите на загубилите участници- **престъпление по чл. 327, ал. 1 вр. чл. 20, ал. 2 вр. ал. 1 от НК.**

**3.** На 13.12.2023 г. във външна тоалетна на недвижим имот обитаван от К. С. П. и И. М. Д. , ***държал*** огнестрелно оръжие по смисъла на чл. 4, ал. 2 от Закон за оръжията, боеприпасите, взривните вещества и пиротехническите изделия /ЗОБВВПИ/ и **сигнални /халосни/ боеприпаси за предупредително /газ-сигнално оръжие/** без да има за това надлежно разрешение съгласно чл. 50, ал. 3 от ЗОБВВПИ - **престъпление по чл. 339, ал. 1 от НК.**

**Повдигнатите на П.С.Б.обвинения са, че:**

1. За времето от 30.06.2022 г. до 13.12.2023 г. на територията на гр. Видин се сговорил с К. С. П. да вършат престъпления по чл. 327, ал. 1 от НК, за които е предвидено наказание лишаване от свобода повече от три години и чрез които се цели да се набави имотна облага — **престъпление по чл. 321, ал. 6 от НК;**

**2.** За времето от 30.06.2022 г. до 13.12.2023 г. в гр. Видин, в помещение на сграда, като извършител в съучастие с К. С. П. като извършител, устройвал хазартни игри съгласно чл. 2, ал. 1 от Закона за хазарта - /хазарт е всяка игра на случайността, в която има залог и може да се получи печалба или да се загуби залогът/, не по установения от закона ред съгласно чл. 3, ал. 1 от Закона за хазарта /Всяка хазартна игра и дейност по този закон на територията на Република България може да се организира само с лиценз, издаден от изпълнителния директор на Националната агенция за приходите или оправомощен от него заместник изпълнителен директор/, със залагания при игра на карти, в която всички участници встъпват с депозит /залог/ с предварително договорено условие, победителят от играта да получи депозитите/залозите на загубилите участници - **престъпление по чл. 327, ал. 1 вр. чл. 20, ал. 2 вр. ал. 1 от НК.**

**20 януари 2025 г.**

**Наказателно дело от общ характер № 187/2024 година – 09:30 часа**

Делото е образувано по обвинителен акт на Окръжна прокуратура – Видин против **К. Ж. К.** за извършване на **престъпление по чл. 124, ал. 1, пр. първо във вр. с чл. 128, ал. 2, пр. последно вр. с ал. 1 от НК.**

Повдигнатото на **К. Ж. К.** обвинение е, че:

На 03.08.2021 г. причинил по непредпазливост смъртта на Ж. Х. К. , настъпила в УМБАЛ „Царица Йоанна - ИСУЛ“ ЕАД – С., вследствие на умишлено нанесена тежка телесна повреда, изразяваща се в тежка черепно-мозъчна травма, довела до постоянно общо разстройство на здравето, опасно за живота, причинена чрез нанасяне на множество удари с ръце и крака по главата, осъществени на 06.07.2021 г. в с. Р., обл. Видин - **престъпление по чл. 124, ал. 1, пр. първо във вр. с чл. 128, ал. 2, пр. последно вр. с ал. 1 от НК.**

**22 януари 2025 г.**

**Наказателно дело от общ характер № 386/2024 година – 10:30 часа**

Делото е образувано по обвинителен акт на Окръжна прокуратура – Видин против **П. М. В.**

Повдигнатото на подсъдимия **П. М. В.** обвинение е, че:

на 08.12.2023 г. в гр. Видин при управляване на моторно превозно средство, собственост на В. Н. Ц., в пияно състояние - с концентрация на алкохол в кръвта - 1, 36 %о, установено с Протокол за химическо изследване за определяне концентрацията на алкохол в кръвта № 73/13.12.2023 г., със скорост на движение от 60 км/ч и е управлявал без да има необходимата правоспособност, когато такава се изисква по закон, поради изтекъл на 14.10.2021 г. срок на валидност на СУМПС с № 281162824, нарушил правилата за движение, предвидени в Закона за движение по пътищата /ЗДвП/, а именно: чл. 21, ал. 1 от ЗДвП: "При избиране скоростта на движение на водача на пътно превозно средство е забранено да превишава следните стойности на скоростта в км/ч: за Категория В - в населено място - 50 км/ч и по непредпазливост причинил смъртта на Г. Д. А. - **престъпление по чл. 343, ал. 3, пр. 1 и пр. 7, буква, „б“, пр. 1 във връзка ал. 1, буква „в“ във връзка с чл. 342, ал. 1 от НК.**

**22 януари 2025 г.**

**Наказателно дело от общ характер № 246/2023 година – 14:00 часа**

Делото е образувано по обвинителен акт на Софийска градска прокуратура против **М. Л. М. и Л. Л. М** .

Повдигнатото на **М.Л.М.** обвинение за извършване на **престъпление по чл. 203, ал. 1, във вр. с чл. 202, ал.1, т.1 и т.2, във вр. с чл. 201, вр. чл. 20, ал.2 и ал.4, вр. ал. 1, вр. чл. 26, ал.1 от НК е** за това, че:

От 04.09.2008 г. до 22.12.2010 г. в гр. В., при условията на продължавано престъпление, със 19 /деветнадесет/ деяния, които осъществяват поотделно един състав на едно и също престъпление, извършени през непродължителни периоди от време, при една и съща обстановка и при еднородност на вината, при което последващите се явяват от обективна и субективна страна продължение на предшестващите, като извършител, в съучастие с помагача Л. Л. М. и след като се сговорила предварително с другия извършител Р. А. В. - длъжностно лице по смисъла на чл. 93, т. 1,6. „б“ , присвоила чужди пари, като присвояването е в особено големи размери и представлява особено тежък случай.

Повдигнатото на **Л.Л.М.** обвинение **за извършване на престъпление по чл.202, ал.1, т.1 и 2, във вр. с чл. 201, вр. чл. 20, ал.4, вр. ал. 1 от НК е за това, че:**

На 21.09.2010г. в гр. В., като помагач умишлено улеснил сговорилите се предварително М. Л. М. - извършител и Р. А. В. - извършител */длъжностно лице по смисъла на чл. 93, т. 1,6. „б“ от НК/ -* да присвоят чужди пари - **престъпление по чл. 202, ал.1, т.1 и 2, във вр. с чл. 201, вр. чл. 20, ал. 4, вр. ал. 1 от НК.**

**27 януари 2025 г.**

**Наказателно дело от общ характер № 123/2023 година – 11:00 часа**

Делото е образувано по обвинителен акт на Окръжна прокуратура – Видин против **И. П. П и М. С. К.**

Повдигнатото на подсъдимия **И. П. П** обвинение е, че:

На 09.01.2022 г. около 19.30 часа на ГКПП Д.В.-К. при излизане от Република Б. с лек автомобил, като извършител в съучастие с М. С. К. и умишлено подпомогнат от същия, направил опит, без надлежно разрешително по чл.16, ал.1 и чл.30 от ЗКНВП да пренесе през границата на страната високорисково наркотично вещество - хероин, укрити в специално пригоден тайник, като деянието останало недовършено поради независещи от лицето причини - **престъпление по чл.242, ал.2, предложение първо, във вр. с чл.18, ал.1, във вр. с чл.20, ал.2 от НК.**

Повдигнатото на подсъдимия **М.С.К.** обвинение е, че:

От 05.01.2022 г. до 09.01.2022 г. в гр.П. и впоследствие в гр.В., като помагач в съучастие с И. П. П. умишлено подпомогнал същия, като набавил средството за извършване на престъпление, а именно лек автомобил, издал пълномощно за същото превозно средство на П., преминал годишен технически преглед на същото превозно средство и обещал да даде помощ преди, след и по време на пътуването от гр. П. до ГКПП Д.- В. на И.П. като последният направил опит на 09.01.2022 г. около 19.30 часа на ГКПП Д. В.-К. при излизане от Република Б. с лек автомобил без надлежно разрешително по чл.16, ал.1 и чл.30 от ЗКНВП да пренесе през границата на страната високорисково наркотично вещество - хероин, като деянието останало недовършено поради независещи от лицето причини - **престъпление по чл.242, ал.2, предложение първо, във вр. с чл.18, ал.1 във вр. с чл.20, ал.4 от** **НК.**

**29 януари 2025 г.**

**Наказателно дело от общ характер № 423/2024 година – 09:30 часа**

Делото е образувано по обвинителен акт на Окръжна прокуратура – Видин против **П. Ц. П.**

Повдигнатото на подсъдимия **П. Ц. П.**обвинение е, че:

На 25.02.2023 г. в с. Д., обл. В., при управляване на моторно превозно средство - лек автомобил, лична собственост, и със скорост на движение от около 83 км/ч, в пияно състояние - с концентрация на алкохол в кръвта - 1, 98 %о, установено с техническо средство, нарушил правилата за движение, предвидени в Закона за движение по пътищата /ЗДвП/ и по непредпазливост причинил смъртта на попътно движещешия се в края на дясна пътна лента на пътното платно Р. А. П. - **престъпление по чл. 343, ал. 3, пр. 1, б. „б“,** **пр. 1 вр. ал. 1,** б. **„в“ вр. чл. 342, ал. 1 от НК.**

**29 януари 2025 г.**

**Наказателно дело от общ характер № 412/2024 година – 14:00 часа**

Делото е образувано по обвинителен акт на Окръжна прокуратура – Видин против **П. А. П.**

Повдигнатото на подсъдимия **П. А. П.**обвинение е, че:

На 21.07.2024 г. в гр. В., в условията на опасен рецидив, отнел чужди движими вещи - 1бр. мобилен телефон , платнена чанта, съдържаща кутия с цигари, 2 бр.запалки и химикал, както и парична сума от владението на М. С. Г. от с. Г., обл. Видин, без нейното съгласие и с намерението противозаконно да ги присвои, като употребил за това сила - **престъпление по чл.199, ал.1, т.4, във вр. чл.198, ал.1, във вр. чл.29, ал.1. буква “а“ от НК.**

„Връзки с обществеността“

Т. Кръстева/ тел:094989725

[acvidin.press@abv.bg](mailto:acvidin.press@abv.bg)